ทรอย ซีวาน

ทรอย ซีวาน เมลเล็ต ( Troye sivan ) เกิดเมื่อวันที่ 5 มิถุนายน 1995 เป็นชาวแอฟริกาใต้ สัญชาติออสเตรเลีย เกิดที่แอฟริกาใต้ โด่งดังจากการโชว์ความสามารถเป็นนักแสดงและนักร้องบนยูทูบ เมื่ออายุได้ 15 ปี ทรอย ซีวานสารภาพกับครอบครัวของเขาว่าตนเองเป็นเกย์ และในอีกสามปีถัดมา ก็ได้ประกาศต่อสาธารณชนเกี่ยวกับรสนิยมทางเพศของเขาอย่างเป็นทางการผ่านทางยูทูบ เมื่อวันที่ 13 ตุลาคม 2014 ซีวานยังถูกนิตยสารไทม์ชื่อดังจัดอันดับให้ ทรอย ซีวานติด 1 ใน 25 วัยรุ่นที่ทรงอิทธิพลที่สุดในโลก ประจำปี 2014 อีกด้วย
ด้านศิลปิน ทรอย ซีวานได้ปล่อยอีพีตัวแรกในชื่อ Dare To Dream วันที่ 5 มิถุนายน 2013 ซีวานได้เซ็นสัญญาเป็นนักร้องกับค่ายเพลง อีเอ็มไอ ออสเตรเลีย ในเครือของยูนิเวอร์ซัลมิวสิคกรุ๊ป แล้วได้ปล่อยอีพีในชื่อ TRXYE ไปเมื่อเดือน สิงหาคม 2014 ในปี 2015 ได้ปล่อยอีพีที่สองในชื่อ ไวลด์ และตามด้วยอัลบั้มแรกในชื่อ บลูเนเบอร์ฮูด และในปี 2018 ได้ปล่อยอัลบั้มที่สองในชื่อ บลูม
ด้านการแสดง ทรอย ซีวานได้รับบทเป็น เจมส์ ฮาวเล็ต หรือในชื่อ เจมส์ โลแกน ในวัยเด็ก จากภาพยนตร์เรื่อง เอ็กซ์เมน กำเนิดวูล์ฟเวอรีน ต่อมาเขาได้รับบทนำในหนังเรื่อง Spud ที่ดัดแปลงจากนิยายวัยรุ่นชื่อดังของ จอนเวน เด รูท ที่สร้างความโด่งดังให้กับซีวานจนมีการสร้างต่อมาถึง 3 ภาค และเขายังได้รับบท แกรี่ จากภาพยนตร์เรื่อง Boy Erased แล้วเขายังได้แต่งเพลง Revelation ร่วมกับ Jónsi ซึ่งได้เข้าชิงรางวัล Golden Globe สาขา Best Original Song อีกด้วย
ในด้านยูทูเบอร์ ทรอย ซีวานได้เผยแพร่วิดีโอบล็อกรวมทั้งวิดีโอร้องเพลงในช่องยูทูบของเขา จนกระทั่งปี 2016 เขามีผู้ติดตามในยูทูบมากกว่า 4 ล้านคน วิดีโอ  The Boyfriend Tag ของเขาที่ทำร่วมกับ ไทเลอร์ โอ๊กลี่ ได้รับรางวัลชนะเลิศ Teen Choice Awards สาขา Choice Web Collaboration ปัจจุบันช่องยูทูบของเขามีผู้ติดตามมากกว่า 7 ล้านคน

**ชีวิตในวัยเด็ก**
ทรอย ซีวานเกิดที่เมืองโจฮันเนสเบิร์ก ประเทศแอฟริกาใต้เป็นลูกชายคนที่สองของ ลอเรล มิลเล็ท และ ณอน มิลเล็ท เขามีพี่ชายชื่อ สตีล น้องสาวชื่อ เซจ และน้องชายชื่อ ไทด์ ครอบครัวของเขาย้ายเข้ามาที่ออสเตรเลียเมื่อเขาอายุ 2 ปี เนื่องจากปัญหาอาชญากรรมในประเทศแอฟริกาใต้ เขาเติบโตในเมืองเพิร์ท ซีวานเป็นชาวยิว ครอบครัวของเขาก็เป็นชาวยิวเช่นกัน เขาได้เข้าศึกษาที่ Carmel School จนถึงปี 2009 แล้วจึงเริ่มศึกษาทางไกล

**ด้านอาชีพ**
ไฟล์:Troye Sivan at the 2014 VidCon (2).jpg|left|thumb|ทรอย ซีวานที่งานวิดคอน (VidCon) 2014 ที่เมืองแอนะไฮม์ รัฐแคลิฟอร์เนีย

**ดนตรี**
ทรอย ซีวานได้เริ่มอาชีพทางด้านดนตรีตั้งแต่เขาได้ไปร้องเพลงในรายการ Channel Seven Perth Telethon เมื่อปี 2006, 2007 และ 2009 ในเดือนมิถุนายนปี 2007 เขาได้ปล่อยอีพีเปิดตัวในชื่อ Dare to Dream ในเดือนกุมภาพันธ์ปี 2010 ซีวานด้วยร่วมทำคลิปวิดีโอ We Are the World 25 for Haiti (YouTube edition) ที่จัดทำโดย ลิซ่า ลาวี่ เพื่อระดมทุนช่วยเหลือผู้ประสบภัยแผ่นดินไหวในประเทศเฮติ 
วันที่ 5 มิถุนายน 2013 ซีวานได้เซ็นสัญญาเป็นนักร้องกับค่ายเพลง อีเอ็มไอ ออสเตรเลีย ในเครือของยูนิเวอร์ซัลมิวสิคกรุ๊ป แล้วได้ปล่อยทั้ง 5 เพลงจากอีพี TRXYE ไปเมื่อวันที่ 15 สิงหาคม 2014 ซึ่งเพลงแรกที่ปล่อยออกมาคือเพลง Happy Little Pill ที่ปล่อยออกมาในวันที่ 25 กรกฎาคม 2014 ได้ขึ้นเป็นอันดับ 1 ในไอทูนส์มากกว่า 55 ประเทศ เป็นอัลบั้มเปิดตัวที่ได้อันดับ 5 ใน Billboard 200 ในสัปดาห์ต่อมา และได้ขึ้นเป็นอันดับที่ 10 ของ ARIA Singles Charts และได้ระดับทองใน Australian Recording Industry Association
ต่อมาวันที่ 4 กันยายน 2015 ได้ปล่อยอีพีที่สองในชื่อ WILD ที่ติดอันดับที่ 5 ใน Billboard 200 ซึ่งมีการปล่อยมิวสิกวิดีโอต่อกันสามตอนในชื่อ  Blue Neighbourhood date=2019-08-11  ซึ่งประกอบด้วยสามเพลง ได้แก่ WILD, FOOLS และ TALK ME DOWN ที่เริ่มปล่อยตั้งแต่เดือนกันยายนกันถึงเดือนธันวาคม นอกจากนี้อีพียังเป็นการแนะนำอัลบั้มต่อไปของซีวานคือ Blue Neighbourhood ที่ถูกปล่อยในวันที่ 4 ธันวาคม 2015 ซึ่งสามารถขึ้นเป็นอันดับ 1 ในไอทูนส์ได้ถึง 10 ประเทศภายในหนึ่งชั่วโมง ติดอันดับที่ 7 ใน Billbaord 200 ซีวานได้เปิดตัวอัลบั้ม Blue Neighbourhood และ อีพี WILD ครั้งแรกใน Troye Sivan Live เมื่อปี 2015 และเขายังได้จัดทัวร์คอนเสิร์ต Blue Neighbourhood Tour และ  Suburbia Tour ในปี 2016 และ 2017 ต่อมาซีวานได้ปล่อยมิวสิกวิดีโอ YOUTH เมื่อวันที่ 25 กุมภาพันธ์ 2016 ซึ่งได้รับรางวัล ARIA Music Awards สาขา Song Of The Year และ Best Video ในวันที่ 23 กันยายน 2016 ซีวานได้ปล่อยเพลง WILD ที่ทำร่วมกับ อเลสเซีย คารา และได้ปล่อยเพลง HEAVEN ที่ทำร่วมกับ Betty Who ซึ่งได้รับรางวัล Project U's You've Done Quite Well Awards สาขา Best Music Video
ไฟล์:2018.06.10 Troye Sivan at Capital Pride w Sony A7III, Washington, DC USA 03478 (41840368535) (cropped).jpg|thumb|283x283px|ทรอย ซีวานที่งานแคปพิตอลไพรด์ ในปี 2018
ซีวานได้ร่วมงานกับ เซดด์ ในการทำเพลง Papercut ซึ่งปล่อยในวันที่ 17 กรกฎาคม 2015 และเมื่อวันที่ 26 พฤษภาคม 2017 เพลง There For You ได้ถูกปล่อยที่ซีวานได้ทำร่วมกับ มาร์ติน แกร์ริกซ์ ซึ่งได้รับรางวัล Project U's You've Done Quite Well Awards สาขา International Song of the Year
วันที่ 10 มกราคม 2018 ซีวานได้ปล่อยมิวสิกวิดีโอ My My My! ตามด้วยเพลง The Good Side วันที่ 19 ในเดือนเดียวกัน ซึ่งได้แสดงทั้งสองเพลงนี้ครั้งแรกใน Saturday Night Live เมื่อวันที่ 20 มกราคม 2018 ในฐานะแขกรับเชิญ หลังจากนั้นเขาได้ปล่อยเพลง Bloom ในวันที่ 2 พฤษภาคม 2018 และได้ปล่อยมิวสิกวิดีโอในเวลาต่อมา หลังจากนั้นเขาได้ร่วมแสดงกับ เทย์เลอร์ สวิฟต์ ใน เรพิวเทชันสเตเดียมทัวร์ พร้อมทั้งประกาศจะปล่อยอัลบั้มที่สองของเขาในวันที่ 31 สิงหาคม 2018 ในชื่อ Bloom ซึ่งก่อนหน้านั้นเขาได้ปล่อยเพลง Dance To This ที่ทำร่วมกับ อารีอานา กรานเด ในวันที่ 13 มิถุนายน 2018 และได้ปล่อยมิวสิกวิดีโอในเวลาต่อมา เมื่อวันที่ 5 ตุลาคม 2018 ซีวานและชาร์ลี เอ็กซ์ซีเอ็กซ์ได้ปล่อยเพลงที่ทำร่วมกันในชื่อ 1999 และปล่อยมิวสิกวิดีโอในเวลาต่อมา แล้วทั้งคู่ได้แสดงโชว์ในรายการ The Tonight Show Starring Jimmy Fallon หลังจากนั้นเพลง Revelation ที่ร่วมทำกับ Jónsi สำหรับประกอบภาพยนตร์เรื่อง Boy Erased ได้เข้าชิงรางวัล Golden Globe สาขา Best Original Song ในวันที่ 24 มกราคม 2019 ซีวานและเลาฟ์ได้ปล่อยเพลงในชื่อ I'm So Tired... และทั้งคู่ได้แสดงสดใน Jimmy Kimmel Live!

**การแสดง**
ในปี 2007 ทรอย ซีวานรับบทเป็น โอลิเวอร์ ทวิสต์ ในละครเวที Oliver! ที่ Regal Theatre ในปี 2009 ซีวานได้รับบทเป็น เจมส์ ฮาวเล็ต หรือในชื่อ เจมส์ โลแกน ในวัยเด็ก จากภาพยนตร์เรื่อง เอ็กซ์เมน กำเนิดวูล์ฟเวอรีน ในปี 2010 เขาได้แสดงละครเวทีเรื่อง Waiting for Godot ในบท เด็กผู้ชาย ต่อมาเขาได้รับบทนำในหนังเรื่อง Spud ที่ดัดแปลงจากนิยายวัยรุ่นชื่อดังของ จอนเวน เด รูท ซึ่งซีวานได้รับบทเป็น จอห์น สปัด มิลตัน และได้มีภาพยนตร์ต่ออีกสองภาค Spud 2 : The Madness Continues 2013 และ Spud 3 : Learning to Fly 2014 โดยในปี 2011 ซีวานได้รับบทเป็น เอส ในหนังสั้นเรื่อง Betrand the Terrible ต่อมาในปี 2018 ซีวานได้กลับมาวงการการแสดงอีกครั้งกับบท แกรี่ จากภาพยนตร์เรื่อง Boy Erased

**ยูทูบ**
ในเดือนพฤศจิกายน 2007 ทรอย ซีวานได้ลงวิดีโอแรกในเว็บไซต์ยูทูบโดยร้องเพลง Tell Me Why เมื่อตอนที่เขาอายุ 13 ปี และหลังจากนั้นเขาก็ได้ลงวิดีโอเกี่ยวกับเพลงและภาพยนตร์ที่เขาแสดง ในเดือนกันยายน 2012 ซีวานได้เริ่มทำวิดีโอบล็อกครั้งแรก ปัจจุบันซีวานมีผู้ติดตามในยูทูบมากกว่า 7 ล้านคน เป็นช่อยูทูบที่มีติดตามมากที่สุดเป็นอันดับ 8 ของออสเตรเลีย
วิดีโอที่ซีวานทำร่วมกับ ไทเลอร์ โอ๊กลี่ในชื่อ The "BoyFrined" Tag ซึ่งพวกเขาได้รับรางวัลชนะเลิศ Teen Choice Awards สาขา Choice Web Collaboration

**ชีวิตส่วนตัว**
ทรอย ซีวานประกาศตัวว่าเป็นเกย์ต่อสาธารณะเมื่อ 7 สิงหาคม 2013 โดย 3 ปีก่อนหน้านั้นเขาได้เปิดตัวกับครอบครัวของเขา ในปี 2016 ซีวานได้คบหาอยู่กับนายแบบชาวอเมริกัน เจคอบ บิกเซนแมน และเขาอาศัยอยู่ที่ ลอสแอนเจลิส รัฐแคลิฟอร์เนีย กับแฟนหนุ่มของเขาและสุนัขชื่อ แนช และได้เลิกกันในปี 2020 ซีวานเป็นผู้ป่วยกลุ่มอาการมาร์แฟน

**ผลงานทางภาพยนตร์และโทรทัศน์**

**ภาพยนตร์**
หมวดหมู่:บุคคลที่เกิดในปี พ.ศ. 2538
หมวดหมู่:นักร้องออสเตรเลีย

**รายการทีวี**

**ละครเวที**

**ผลงานเพลง**

**อีพี**

**อัลบั้ม**

**ทัวร์**
 Troye Sivan Live (2015)- Blue Neighbourhood Tour (2016)- Suburbia Tour (2016)- The Bloom Tour (2018–2019)

**รางวัล**

**อ้างอิง**

**แหล่งข้อมูลอื่น**
 troyesivan- troyesivan- troyesivan- troyesivan
หมวดหมู่:บุคคลที่เกิดในปี พ.ศ. 2538
หมวดหมู่:นักร้องออสเตรเลีย
หมวดหมู่:บุคคลจากโจฮันเนสเบิร์ก
หมวดหมู่:ชาวออสเตรเลียเชื้อสายแอฟริกาใต้
หมวดหมู่:ชาวออสเตรเลียเชื้อสายลิทัวเนีย
หมวดหมู่:ชาวออสเตรเลียเชื้อสายยิว
หมวดหมู่:ชาวยิวออสเตรเลีย
หมวดหมู่:บุคคลที่ยังมีชีวิตอยู่
หมวดหมู่:นักร้องที่มีความหลากหลายทางเพศ
หมวดหมู่:นักแสดงที่มีความหลากหลายทางเพศ
หมวดหมู่:ชายรักร่วมเพศชาวออสเตรเลีย